EkBass/fiwiki-20250220-pages-articles huggingface dataset:
Don Gorske

Donald "Don" Gorske (s. 1955) on yhdysvaltalainen mies, joka pääsi Guinnessin ennätysten kirjaan syömällä enemmän Big Maceja kuin kukaan muu ihminen maailmassa. Gorske söi vuonna 2011 25 000\. Big Macinsä. Gorske on kotoisin Wisconsinin osavaltiosta. Hän kävi McDonald'sissa ensimmäistä kertaa huhtikuussa 1972 ja on jo yli kolmen vuosikymmenen ajan syönyt Big Maceja päivittäin. Yksistään vuonna 2003 Gorske söi 741 Big Macia, mikä merkitsee keskimäärin 2,03 hampurilaista päivässä. Hän on 1,83 metriä pitkä, 82 kg painava ja sanoo kolesteroliarvokseen 140 mg/dl. Hän kirjaa kaikki syömänsä Big Macit muistiin. Hän on syönyt Big Maceja jokaisessa 50:ssä Yhdysvaltain osavaltiossa. Gorskea haastatellaan yhdysvaltalaisia pikaruokaketjuja (ja erityisesti McDonald'sia) kritisoivassa dokumentissa Super Size Me (2004). Hän esiintyy myös lyhyessä Don Gorske: Mac Daddy -dokumentissa (2005). ==Lähteet== ==Aiheesta muualla== * Man Eats His 18,000th Big Mac: Keeps Extra Supply In Freezer * Luokka:Yhdysvaltalaiset henkilöt
Giugan luku

Giugan luku on sellainen yhdistetty luku n, että luvun n jokainen alkutekijä pi jakaa luvun {n \over p_i} - 1. n on Giugan luku, jos ja vain jos :nB_{\phi(n)} \equiv -1 \pmod n, jossa B_n on Bernoullin luku. Giugan luvut ovat nimetty matemaatikko Giuseppe Giugan mukaan, ja ne liittyvät Agohin–Giugan otaksumaan. Kaikki tunnetut Giugan luvut ovat parillisia. Ei tiedetä, onko olemassa paritonta Giugan lukua. Jos sellainen on olemassa, sen täytyy olla vähintään 14 alkuluvun tulo. Pienimmät tunnetut Giugan luvut ovat 30, 858, , , , , , ja (lukujono ). Ei tiedetä, onko Giugan lukuja olemassa äärettömän monta. ==Lähteet== Luokka:Lukuteoria Luokka:Ratkaisemattomat matemaattiset ongelmat
Vepsä (Turku)

Vepsä () on 17 hehtaarin saari ja Turun kaupunginosa Airistolla Turun saaristossa Rymättylän ja Satavan välillä. Saari toimi kieltolain aikana salakuljettajien kätköpaikkana. Nykyään Vepsä on Turun kaupungin virkistysalue, jonne M/S Lily kulkee pari kertaa vuorokaudessa kesäisin. Saarella on vuokrattavana 20 mökkiä ja telttailumahdollisuudet. Saarella on hyvät kalastusmahdollisuudet, kaksi saunaa, kioski ja kahvilaravintola. Turun kaupunki Saaren eteläosassa kohoaa 27 metriä korkea kallio, jolta on näköala ympäröivälle merialueelle ja sen saarille Rosita.fi . Kallion juurella on Turun kaupungin edustussauna. == Lähteet == ==Aiheesta muualla== * Vepsän ulkoilusaari * Esittelyvideo Vepsästä vuodelta 1997 , 3 min, TSTV Arkisto * Aristoteleen kantapää: Kymestä kompassiin 13.5.2014 (haastattelussa Aaro Söderlund kertoo Vepsän nimen taustasta: vepsäläisten roolista Novgorodin laivaston ylläpitäjinä ja kauppiaina, ohjelman kohdasta noin 11:55 lähtien) Luokka:Turun kaupunginosat Luokka:Turun puistot Luokka:Turun saaret
Kansanpuolue (puoluetyyppi)

Kansanpuolue on poliittinen puolue, joka ei edusta vain tiettyä eturyhmää kuten esimerkiksi työväenpuolue tai ympäristöpuolue. Kansanpuolue esittää pyrkivänsä edustamaan kaikkia kansankerroksia. Kansanpuolueita on useassa eri maassa. Ruotsalainen Kansanpuolue on ainoa nykyisistä suomalaisista puolueista, joka käyttää kansanpuolue-termiä. Pääsääntöisesti nimitystä käyttävät porvarilliset puolueet, esimerkiksi Euroopan kansanpuolue. Luokka:Puolueet Luokka:Poliittinen kirjo
Blinx

Blinx on Artoon-yhtiön kehittämä tasohyppelypelien sarja. Pelien päähahmo on Blinx-kissa. Blinx-hahmosta yritettiin luoda konsolille oma maskotti samaan tapaan Sonicin kanssa. Peliä markkinoitiin "ensimmäisenä 4D-pelinä". == Pelit == * Blinx the Time Sweeper (2002) * Blinx 2: Masters of Time & Space (2004) ==Pelaaminen== Pelihahmo on aikalakaisija () aikatehtaassa (), jonka tehtävänä on järjestää aikaa ulottuvuuksien välillä. Vastustajia ovat pahat possut nimeltä Tom-Tom Gang. Pelaajalla on kyky manipuloida aikaa keräämällä erilaisia aikakristalleja. == Lähteet == == Aiheesta muualla == * Pelisarja MobyGamesissä Luokka:Videopelisarjat
Lee Redmond

Lee Redmond (2. helmikuuta 1941 Annabella, Utah – 14. joulukuuta 2023 Utah) oli yhdysvaltalainen ennätyksentekijä, jolla oli tiettävästi pisimmät sormenkynnet maailmassa. Hän asui Salt Lake Cityssä, Utah'ssa. Redmond lopetti kynsiensä leikkaamisen vuonna 1979. Hänen kyntensä olivat yhteensä 8,65 metrin pituiset. Diana Armstrong rikkoi hänen ennätyksensä vuonna 2022. Redmond oli Guinnessin ennätysten kirjassa, ja Guinness haastatteli naista vuoden 2005 painokseen. Hän ilmoitti, että ei ollut alun perin aikonut kasvattaa maailman pisimpiä kynsiä: hänen tarkoituksensa oli ollut vain katsoa, kuinka pitkäksi kynnet olisi mahdollista kasvattaa ilman, että ne alkaisivat kasvaa kieroon. Redmond tuli useille tutuksi Guinnessin ennätysten kirjasta ja televisiosta. Kun kynnet olivat vasta 22,8 cm pitkät, hänelle tarjottiin niistä jo 10 000 dollaria - Redmond hylkäsi tarjouksen. Kun Redmond nukkui, hänen kyntensä roikkuivat vuoteen ylitse. WC:ssä käydessään hän joutui noudattamaan erityistä varovaisuutta. Redmondin kynnet katkesivat auto-onnettomuudessa helmikuussa 2009. == Lähteet == Luokka:Yhdysvaltalaiset henkilöt Luokka:Kynnet Luokka:Vuonna 1941 syntyneet Luokka:Vuonna 2023 kuolleet
Agohin–Giugan otaksuma

Lukuteoriassa Agohin–Giugan otaksuma liittyy Bernoullin lukuihin Sen mukaan p on alkuluku jos ja vain jos :pB_{p-1} \equiv -1 \pmod p, missä B_{p-1} on p-1:s Bernoulliluku. Otaksuman esitti Takashi Agoh vuonna 1990. Yhtäpitävän otaksuman on esittänyt Giuseppe Giuga vuonna 1950: p on alkuluku jos ja vain jos :1^{p-1}+2^{p-1}+ \cdots +(p-1)^{p-1} \equiv -1 \pmod p. == Lähteet == *Agoh, T, "On Giuga’s conjecture" Manuscripta Math., 87(4), 501–510 (1995). *Borwein, D.; Borwein, J. M., Borwein, P. B., ja Girgensohn, R. "Giuga's Conjecture on Primality", American Mathematical Monthly, 103, 40-50, (1996). pdf *Giuga, G. "Su una presumibile proprietà caratteristica dei numeri primi", Ist. Lombardo Sci. Lett. Rend. A, 83, 511–528 (1950). Luokka:Lukuteoria Luokka:Ratkaisemattomat matemaattiset ongelmat
Rhino Bucket

Rhino Bucket on yhdysvaltalainen hard rock -yhtye. == Historia == ===Alku (1987–1989)=== Vuoden 1987 kesällä Greg Fields, Georg Dolivo, Reeve Downes, ja Liam Jason perustivat yhtyeen. Georg Dolivo on syntynyt Suomessa, ja on naimisissa suomalaisnaisen kanssa. Hänen nimikaima setänsä on Espoon kulttuurijohtaja ja Kivikasvot-viihderyhmän jäsen Georg Dolivo. Liam Jason on tunnettu aiemmista töistään David Hallidayn ja klassisen metalliyhtyeen Warriorin jäsenenä. Perustamisen aikaan heidän musiikkinsa oli aikaan nähden epätavallista mutta siitä huolimatta yhtye onnistui lyömään itsensä läpi. ===Alkuvuodet (1990–1994)=== Rhino Bucketin samanniminen debyyttialbumi julkaistiin syyskuussa 1990 Warner/Reprise levymerkillä. Kaksi kappaletta julkaistiin myös singleinä ja musiikkivideoina, jotka menestyivät radiossa ja MTV-kanavalla. Vuonna 1992 yhtye julkaisi Terry Manningin tuottaman albumin "Get Used To It". Albumin kappale "Ride With Yourself" päätyi myös Wayne's World -leffan soundtrackille joka sisälsi myös Alice Cooperin, Eric Claptonin ja Queenin kappaleet. Vuonna 1993 Liam Jason jätti yhtyeen, ja hänet korvasi AC/DC:ssä ja Diossa soittanut Simon Wright. Yhtye julkaisi kolmannen albuminsa, "Pain", keväällä 1994. Huolimatta albumin saamasta hyvästä vastaanotosta hard rock -piireissä, yhtye keskeytti toimintansa. ===Ride the Rhino (2001–)=== Kesällä 2001, Knac.com reportoi, että Rhino Bucket oli tullut takaisin entistä parempana kokoonpanolla Dolivo, Downes ja Forsythe. Myös Liam Jason teki paluun. Hän oli kuitenkin käynyt sukupuolileikkauksessa ja tunnettiin nyt nimellä Jackie Enx. He soittivat useita keikkoja Etelä- Kaliforniassa ennen paluutaan studioon. Viisi heidän kappalettaan päätyi elokuvaan "Rolling Kansas", mukaan lukien uusi kappale "She Rides". Keikkailun lomassa yhtye kokoontui jälleen studioon tekemään kappaleen "Smile". == Diskografia == * * * * * * * * * * ==Aiheesta muualla== *Rhino Bucket Official Website *Acetate Records *Rhino Bucket Official Street Team * Luokka:Yhdysvaltalaiset metalliyhtyeet Luokka:Yhdysvaltalaiset hard rock -yhtyeet
Black Parade

__NOTOC__ Black Parade on Musta Paraati -yhtyeen kolmas studioalbumi, joka julkaistiin 19. lokakuuta 2018. Kyseessä on yhtyeen ensimmäinen englanninkielinen albumi ja ensimmäinen uutta musiikkia sisältävä albumi kolmeenkymmeneenneljään vuoteen. Yhtye soittaa alkuperäiskokoonpanossaan, joskin edesmenneen alkuperäislaulaja Joren on korvannut Jyrki 69. Albumin julkaisi yhdysvaltalainen Cleopatra Records. Kappale The Leader on uusi versio Johtaja-kappaleesta, muut kappaleet ovat uusia. == Kappaleet == # # # # # # # # # # # == Kokoonpano == * Sakari "Saku" Paasiniemi: kitara * Pasi "Panda" Nikander: basso * Yrjö "Ykä" Knuutila: rummut * Jyrki "69" Linnankivi: laulu == Tuotanto == * Sävellykset: Sakari Paasiniemi * Sanoitukset: Jyrki Linnankivi, paitsi "The Leader", General Njassa ja Jyrki Linnankivi * Sovitukset: Musta Paraati ja Karo Broman * Tuotanto: Karo Broman ja Musta Paraati * Äänitys: Karo Broman, Secret Flat Studios, Helsinki * Kosketinsoittimet: Karo Broman * Miksaus: Karo Broman ja Musta Paraati * Masterointi: Jurgen Engler * Valokuvaus: Stefan Bremer * Graafinen ulkoasu: Fendi Nugroho == Arvostelut == * Kaaoszine: * Rumba: 2,7/10 * Savon Sanomat: * Soundi: == Lähteet == Luokka:Vuoden 2018 albumit Luokka:Mustan Paraatin albumit
Orisbergin kartano

Orisbergin kartano sijaitsee Isossakyrössä. Sen historia ulottuu 1670-luvulle, jolloin kolme vaasalaista kauppiasta perusti Orisbergin rautaruukin. Odotusten vastaisesti seudulta ei kuitenkaan löytynyt rautamalmia, vaan se oli kuljetettava Ruotsista. Se kävi kuitenkin niin kalliiksi, että masuuni siirrettiin jo 1700-luvun alussa Oravaisten Kimoon, jonne syntyi Pohjanmaan toinen rautaruukki. Orisbergin historian kukoistus alkoi vuonna 1783, kun ruukin osti värmlantilainen vuorimies Bengt Magnus Björkman, joka samana vuonna hankki omistukseensa myös Fiskarsin ruukin. Haminan rauhan solmimisen jälkeen vuonna 1809 Björkman katsoi parhaaksi palata Ruotsiin ja luovutti ruukin pojalleen Lars Magnus Björkmanille, aateloituna vuonna 1834 Björkenheim. Hänen aikanaan ruukkia parannettiin ja toiminta alkoi viimein kannattaa. Ruukkitoiminta Orisbergissa loppui vuonna 1900. Suvun toinen kartano oli Eurajoen Vuojoki.Salokorpi, Asko: Matkailijan Suomea. Arkkitehtuurinähtävyyksiä 30 matkailureitin varrella. Suomen rakennustaiteen museo ja Otava, Helsinki 1979. ISBN 951-1-04773-6. S. 187 Edvard Björkenheimin (1856–1934) aikana Orisbergistä kehittyi Pohjanmaan edistyksellisin ja tärkein maatila. Kartanon alueelle perustettiin karjakko- ja meijerikoulu sekä maanviljelyskoulu 1880-luvulla. Kartanon nykyisen, ruotsalaisperäisen I. Holmin piirtämän päärakennuksen perustukset rakennettiin jo vuonna 1804, mutta kartano saatiin kokonaan valmiiksi vasta Suomen sodan jälkeen 1810-luvulla. Orisbergista muodostui täydellinen ruukkiyhdyskunta, kun kartano sai oman hautausmaan ja Carl Ludvig Engelin piirtämän kahdeksankulmaisen puukirkon. Björkenheimin suku omistaa kartanon edelleen, ja sukua asuu siinä. Vuodesta 1927 kartanon omisti maanviljelysneuvos Lars Björkenheim, joka toimi puolustusministerinä Kuuskosken virkamieshallituksessa vuonna 1958 ja Miettusen ensimmäisessä hallituksessa vuosina 1961–1962.Otavan Iso tietosanakirja (3. painos), osa 1, palsta 1289. Helsinki: Otava, 1962. == Lähteet == == Aiheesta muualla == *Orisbergin kartano ja kappeli *Orisberg - Isokyrö - Kansan Raamattuseura ===Kirjallisuutta=== *N. Liakka: Orisbergin ruukki ja maatila. Porvoo 1920. *N. Liakka: Orisbergin ruukki ja maatila. Vuosikymmen 1920–30. Porvoo 1931. Luokka:Suomen kartanot Luokka:Etelä- Pohjanmaan historia Luokka:Isonkyrön rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Rajshahi

Rajshahi () on kaupunki Bangladeshin luoteisosassa lähellä Intian rajaa, Padma-joen varrella. Se on samannimisen alueen pääkaupunki. Sieltä on maanteitä myöten viiden tunnin ajomatka Dhakaan. Vuonna 1991 Rajshahissa laskettiin olevan 507 435 asukasta joista 94,5 % muslimeita. Vuoden 2004 arvion mukaan kaupungin välikuku olisi noin 668 400\. Rajshahi tunnetaan silkin, mangojen ja litsien tuottajana. Siellä on myös runsaasti vanhoja moskeijoita ja temppeleitä. Rajshahin yliopiston oikeustieteellinen tiedekunta tekee yhteistyötä Lapin yliopiston kanssa.Jyu.fi == Lähteet == == Aiheesta muualla == * E-Rajshahi (vuonna Englanti) , E-hallituksen portaali hallinnoi Rajshahi City Corporation Luokka:Bangladeshin kaupungit
Iris

Iris ja Iiris voivat viitata ainakin seuraaviin asioihin: * Iris ja Iiris, naisen etunimi * Iiris eli värikalvo, silmän etuosan rakenne * Iris, sateenkaaren henkilöitymä ja jumalten viestinviejä kreikkalaisessa mytologiassa * 7 Iris, asteroidi, joka on nimetty yllä mainitun mytologian hahmon mukaan * Iris, kurjenmiekat eli iirikset, kurjenmiekkakasveihin kuuluva suku * iiris, optiikan elementti * Iiris-keskus, Näkövammaisten palvelu- ja toimintakeskus Helsingissä * IRIS, kantoraketti * IRIS-T, ilmataisteluohjus * Iris, trooppinen hirmumyrsky, joka iski Keski-Amerikkaan vuonna 2001 * Iris Racing, sveitsiläinen pikkuformulatalli * Iris-keramiikka, Porvoossa 1897–1902 toimineen Aktiebolaget Iris -yhtiön keramiikkatuotanto * IRIS², eurooppalainen satelliittikonstellaatio == Laivoja == * HMS Iris (1908), Ruotsin laivaston Plejad-luokan torpedovene * Iris (M920), Belgian merivoimien alus, myöhemmin Ranskan laivaston miinantorjunta-alus FS Verseau (M651) == Tietotekniikka == * IRIS GL, SGIn grafiikkarajapinta ja OpenGL:n edeltäjä * IRIS, SGIn työasemasarja * Iris Graphics, Intelin suoritinsarja ==Populaarikulttuuri== * Iris, Richard Eyren ohjaama brittiläinen draamaelokuva vuodelta 2001 * Iris, Ulrika Bengtsin ohjaama lastenelokuva vuodelta 2011 * Iris, eteläkorealainen televisiosarja vuodelta 2009 * Iris, Pietro Mascagnin ooppera * Iiris, Absoluuttisen Nollapisteen albumi vuodelta 2007 * Iiris, rap metal -yhtye Apinan studioalbumi vuodelta 2017 * ”Iris”, The Goo Goo Dolls -yhtyeen kappale elokuvasta Enkelten kaupunki * Iris, Pokémon ==Henkilöitä== * Iris Murdoch (1919 – 1999), irlantilaissyntyinen kirjailija ja filosofi * Donnie Iris (oik. Dominic Ierace, s. 1943), yhdysvaltalainen rockmuusikko * Iiris (s. 1991), virolainen muusikko * Iiris Suomela (s. 1994), suomalainen poliitikko ==Julkaisuja== * Iris, suomalainen taidelehti * Iiris, suomalainen ikäkausilehti * Iris, hollantilainen sarjakuvalehti
Padma

Padma on Bangladeshin suurin joki. Se on Gangesin suurin sivuhaara, ja saa alkunsa Himalajalta. Bangladeshiin se tulee Intian puolelta, virtaa Rajshahin kaupungin ohi kaakkoon, kohtaa Jamunan Arichan lähellä ja yhtyy Meghnaan ennen laskemistaan Bengalinlahteen.Padma River Indian Netzone Padma mainitaan useaan otteeseen hindujen mytologiassa. == Lähteet == == Aiheesta muualla == Luokka:Intian joet Luokka:Gangesin vesistö Luokka:Bangladeshin joet
Saramon Jotos

Saramon Jotos on 75 km pitkä retkeilyreitti Nurmeksessa, Pohjois-Karjalassa. Varsinainen Jotos on 75 kilometrin mittainen ympyräreitti ja lisäksi on mahdollisuus kulkea liitännäisreittejä. Saramon Jotoksen varrella on autiotupa, kolme kotaa, kaksi laavua ja tulentekopaikat noin kymmenen kilometrin välein. Sopiva lähtöpaikka Saramon Jotokselle on Saramon Kourukoski. Majoitusta on tarjolla Kourukosken Erämajoilla, Petäiskylällä Paalikan Lomamökeissä tai Metsähallituksen Peurajärven mökeissä. 75 km:n Kiertoreitin voi kulkea kumpaan suuntaan tahansa. Reitti kulkee mm. Mänty- Ja Peurajoen varsia, käy Peurajärven retkeilykalastusalueella ja Mujejärven retkeilyalueella, jossa on Tammikämpän autiotupa ja Uuronrotko. Reitti vie myös Saramolla sijaitsevalle Saramon lintutornille Suojärven luonnonsuojelualueella. Järvellä on lintujen lisäksi mahdollista nähdä majavan. Myös Petäiskylän vaara-asutuskylä näköaloineen on reitin varrella. == Nähtävyydet == * Mujejärven retkeilyalue * Paistinvaaran vanhojen metsien suojelualue ja Kärnänkivi Peurajärvellä * Peurajärven retkeilykalatusalue * Petäiskylän vaara-asutusalue näköaloineen * Suojärven luonnonsuojelualue ja lintutorni * Uuronrotko Mujejärvellä == Liitännäisreitit == * Tetrijärven kierto Mujejärven retkeilyalueella. * Peurajärven retkeilykalastusalueella Mäntyjärven ja Iso-Valkeisen kierrot. * Iso-Valkeiselta yhdyspolku Hiidenportin kansallispuistoon. * Kourukoskella kolmen kilometrin kierros Mehtojokivarressa. == Eläimistö == Linnuista matkalla voi tulla vastaan harvinaisia erämaa lajeja, kuten kaakkuri, laulujoutsen, metsähanhi, jänkäkurppa, kapustarinta, pohjantikka ja kuukkeli. Suojärven lintujärvellä lisäksi pesii harvinaisia lintujärvien lajeja, kuten mustakurkku-uikku. ==Lähteet== *Nurmeksen kaupunki: Saramon Jotos * Pohjois-Karjalan Ympäristökeskus: Saramon Jotos -esite. 1998. Luokka:Nurmeksen nähtävyydet Luokka:Nurmeksen luonto
Marie-Simone Capony

Marie-Simone Capony (14. maaliskuuta 1894 Loire, Ranska – 15. syyskuuta 2007) oli Ranskan vanhin, Euroopan toiseksi vanhin ja maailman viidenneksi vanhin elossa oleva ihminen. Euroopassa häntä vanhempi oli vain portugalilainen Maria de Jesus. Capony työskenteli kirjastonhoitajana. Hänestä tuli maansa vanhin Camille Loiseaun kuoltua 12. elokuuta 2006. Maailman seitsemänneksi vanhin hänestä tuli Helen Stetterin kuoltua 1. kesäkuuta 2007 ja viidenneksi vanhin Shitsu Nakanon kuoltua elokuussa 2007. Capony ei ollut naimisissa: hänen kihlattunsa kaatui vuonna 1914 ensimmäisessä maailmansodassa. Vanhus asui viimeisinä vuosinaan Cannesissa, eikä kyennyt enää liikkumaan itsenäisesti. == Lähteet == Luokka:Maailman vanhimmat henkilöt Luokka:Yli 110-vuotiaiksi eläneet ranskalaiset Luokka:Vuonna 1894 syntyneet Luokka:Vuonna 2007 kuolleet
Fespaco

Fespaco (, eli Pan-afrikkalaiset Ouagadougoun elokuva- ja televisiojuhlat) on Ouagadougoussa (Burkina Faso, Afrikka) järjestettävä elokuvajuhla. Festivaalit on järjestetty joka toinen vuosi vuodesta 1969 lähtien. Alkujaan tapahtuma järjestettiin helmikuun alussa; nyttemmin elokuvajuhlat on ajoitettu tyypillisesti helmi-maaliskuun vaihteeseen. Elokuvajuhlien yleisömääristä ei ole tarkkoja tilastoja, mutta useina vuosina on raportoitu satojen tuhansien (jopa puolen miljoonan katsojan) yleisömääristä. Tätä on selitetty ulkoilmassa stadionilla (Stade du 4 août) jopa 20 000 katsojalle kerrallaan esitetyillä alku- ja loppujuhlallisuuksilla sekä monilla elokuvanäytöksillä. Suurten katsojamäärien mahdollistamiseksi Burkina-Fason Ouagadougoun piirissä on - ainakin joinain vuosina - elokuvajuhlien ajaksi työpäivä säädetty kestämään aamuseitsemästä iltapäivälle kello kahteen, joten ihmiset pääsevät helpommin iltapäivän ja illan elokuvaesityksiin. FESPACO:n yhteydessä Ouagadougassa toimii vuonna 1989 perustettu Afrikan elokuvakirjasto. ==Elokuvajuhlien palkinnot== Elokuvajuhlien pääpalkinto on nimeltään Yennengan ori (). Se on nimetty Burkina Fason mosien legandaarisen soturiprinsessa Yennengan mukaan. Kultaisen Yennengan orin (johon kuuluu 20 miljoonan CFA-frangin rahapalkinto, joka vastaa noin 30 500 euroa, 2015 tilanne) lisäksi myönnetään useita muitakin pakintoja, muun muassa hopeinen ja pronssinen ori. Pääpalkinnon voittajiksi on valikoitunut suurelta osin ranskankielisen Afrikan maita edustavia elokuvia. === Kultaisella oriilla palkitut elokuvat === Vuosi Elokuva Ohjaaja Maa 1972 Le Wazzou polygame Oumarou Ganda 1973 Les mille et une mains Souheil Ben Barka 1976 Muna Moto Jean-Pierre Dikongué Pipa 1979 Baara Souleymane Cissé 1981 Djeli Kramo Lanciné Fadika 1983 Finye (suom. Tuuli) Souleymane Cissé 1985 Histoire d'une rencontre Brahim Tsaki 1987 Saraouinia Med Hondo 1989 Heritage Africa Kwaw Ansah 1991 Niin sanoo laki (Tilaï) Idrissa Ouédraogo 1993 Au nom du Christ Roger Gnoan M'Bala 1995 Guimba Cheick Oumar Sissoko 1997 Buud Yam Gaston Kaboré 1999 Pièces d'identités Ngangura Mwézé 2001 Casablancan katupojat () Nabil Ayouch 2003 Heremakono () Abderrahmane Sissako 2005 Drum Zola Maseko 2007 Ezra Newton Aduaka 2009 Teza Haile Gerima 2011 Pegasus Mohamed Mouftakir 2013 Tey Alain Gomis 2015 Fièvres Hicham Ayouch 2017 Félicité Alain Gomis 2019 The Mercy of the Jungle Joel Karekezi 2021 Guled & Nasra Khadar Ayderus Ahmed 2023 Ashkal Youssef Chebbi == Katso myös== * Afrikan elokuva-akatemian palkinto * Karthagon elokuvajuhlat * Kairon elokuvajuhlat * Marrakechin elokuvajuhlat == Lähteet == == Aiheesta muualla == * Voima - Mustaa valkokankaalla * Tapahtuman kotisivut * Tiedotusvälineiden asema Afrikassa Martti Silvennoisen raportti Ouagadougoun yleisafrikkalaisilta FESPACO- filmifestivaaleilta, joka tuona samana vuonna järjestettiin ensi kertaa. Ylen Elävä arkisto Luokka:Burkina Fason elokuva Luokka:Elokuvajuhlat Luokka:Elokuvapalkinnot Luokka:Afrikkalainen elokuva
The Dreaming

The Dreaming on Kate Bushin neljäs albumi vuodelta 1982. Never for Ever -levyllä Bush oli toiminut apulaistuottajana Jon Kellyn ja John L. Waltersin kanssa, mutta The Dreaming oli ensimmäinen Kate Bushin kokonaan tuottama albumi . Levyä ei voi niinkään pitää laajennoksena Never for Ever -albumilla tehdyille musiikillisille uudistuksille vaan pikemminkin täysin uusien – usein jopa pelottavien – äänien ja rakenteiden kokeiluna. Jo Never for Everillä mukana ollut Fairlight CMI -syntetisaattori on albumilla lähes hengästyttävässä käytössä. Monet fanit ovat pitäneet The Dreamingiä Kate Bushin parhaana albumina. Sitä kuitenkin pidetään usein hänen vähiten myyneenä äänitteenään, vaikka se saavuttikin kolmannen sijan Ison-Britannian albumilistalla. Levyn ensimmäinen single, ”Sat in Your Lap”, julkaistiin yli vuosi ennen albumia, ja se ylsi sijalle 11 Ison-Britannian singlelistalla. Nimiraidasta tuli Kate Bushin heikoimmin singlelistalla sijoittunut kappale (sija 48), kunnes sen seuraaja ”There Goes a Tenner” ei kohonnut listalle lainkaan. Kate Bush on itse nimittänyt The Dreamingiä albumiksi, jolla hän ”tuli hulluksi”. Albumin kansikuva esittää laulussa ”Houdini” kuvailtua kohtausta. Siinä Kate Bush esiintyy avainta suussaan pitävänä Harry Houdinin vaimona, joka on aikeissa antaa avaimen Houdinille. ==Kappaleet== A-puoli # # # # # B-puoli # * # # # # ==Lähteet== Dreaming, The Dreaming, The
Intian valtatiet

Intian valtatiet ovat valtion ylläpitämä pitkän matkan tieverkosto Intiassa. Käynnissä on ollut valtateiden kehitysprojekti (), joka tähtää massiiviseen valtatieverkoston laajentamiseen. Luokka:Intian liikenne
And Then It Got Ugly

__NOTOC__ And Then It Got Ugly on Rhino Bucketin albumi, joka julkaistiin 18. huhtikuuta 2006. == Kappaleet == # # # # # # # # # # # == Kokoonpano == * Georg Dolivo – kitara, laulu * Brian "Damage" Forsythe – kitara * Reeve Downes – basso * Jackie Enx (Liam Jason) – rummut == Arvostelut == * AllMusic: AllMusic review == Lähteet == Luokka:Vuoden 2006 albumit Luokka:Rhino Bucketin albumit
Antonio Esfandiari

Antonio "The Magician" Esfandiari (alun perin Amir Esfandiari, s. 8. marraskuuta 1978 Teheran Iran) on iranilaissyntyinen yhdysvaltalainen pokeriammattilainen. Esfandiari muutti 9-vuotiaana perheineen Kalifornian San Joséhen. Kiusaamisen takia hän vaihtoi nimensä Anthonyksi. Yhdeksäntoista vuoden ikäisenä Esfandiari vaihtoi etunimensä takaisin Antonioksi ja alkoi esiintyä ammattitaikurina. Samoihin aikoihin hän alkoi pelata Texas hold 'em -pokeria. Esfandiarin ensimmäinen suurmenestys oli marraskuussa 2002 World Poker Tourin 3rd Annual 49'er Gold Rush Bonanza -turnauksessa saavutettu kolmostila. Seuraavana keväänä hän oli viides WSOP:n 2 000 dollarin No Limit Hold'em -turnauksessa. Helmikuussa 2004 Esfandiari ansaitsi lähes 1,4 miljoonaa dollaria voittamalla WPT:n L.A. Poker Classicin Commerce Casinolla Los Angelesissa. Saman vuoden toukokuussa hän voitti toistaiseksi ainoan WSOP- rannekkeensa 2 000 dollarin sisäänoston Pot Limit Hold'em -turnauksessa. Marraskuussa 2006 Esfandiari tuli toiseksi Poker Superstars -kutsuturnauksen finaalissa Todd Brunsonin jälkeen. Vuoden 2012 heinäkuussa Esfandiari voitti The Big One for ONE DROP turnauksen. Turnauksen sisäänosto oli 1 000 000 dollaria, ja voitollaan Esfandiari lunasti 18 346 673 dollaria. Tällä tuloksella Esfandiari nousi WSOP All Time Money -listan kärkeen. Esfandiari on ollut pelaamassa television pokeriohjelmissa High Stakes Poker ja Poker After Dark. Elokuussa 2013 Esfandiarin turnausansiot ylittivät 25,5 miljoonaa dollaria, mikä teki hänestä tuolloin kaikkien aikojen parhaiten ansainneen pokeriturnauspelaajan.http://pokerdb.thehendonmob.com/ranking/1 All Time Money List Top 100 Viitattu Elokuu 2013. == Lähteet == == Aiheesta muualla == *Viralliset kotisivut *Antonio Esfandiarin blogi Coinflip.comissa * Luokka:Yhdysvaltalaiset pokerinpelaajat Luokka:Vuonna 1978 syntyneet Luokka:Elävät henkilöt
Anne Niilola

Anne Marjukka Niilola (s. 9. heinäkuuta 1963 Kuusankoski) on suomalainen näyttelijä. Hän valmistui ylioppilaaksi Kuusankosken lukiosta vuonna 1982. Tampereen yliopiston näyttelijäntyön laitokselta hän valmistui näyttelijäksi vuonna 1991. Parhaiten hänet tunnetaan Maalaiskomedia-televisiosarjan Virpi Hakkaraisen roolista. Niilola on vieraillut Vaasan kaupunginteatterissa, Porin Teatterissa, teatteri Raivoisissa Ruusuissa, Pyynikin kesäteatterissa ja Tampereen työväen teatterissa. Hän on ollut kiinnitettynä Kotkan kaupunginteatterissa vuodesta 2010. Lisäksi hän on näytellyt useassa televisiosarjassa ja opettanut improvisaatiota. == Elokuvat ja televisiosarjat == Ilmestymisvuosi/ Ensiesiintyminen Nimi Tyyli Rooli 1991 Kvartetti televisiosarja Hotellin reception 1996 Pimeän hehku televisiosarja Lotta Björkman 1999 Maalaiskomedia: Vain muutaman huijarin tähden televisiosarja Virpi Hakkarainen 1999 Joulukalenteri: Korvatunturin tallin joulu televisiosarja Agenttitonttu 2001 Rölli televisiosarja Rölli Tär 2001 Maalaiskomedia: Peräkamaripojat televisiosarja Virpi Hakkarainen 2001–2002 Maalaiskomedia: Mooseksen perintö televisiosarja Virpi Hakkarainen 2002 Thilia Thalia televisiosarja (1 jakso) (omana itsenään) 2003 Rio ja Tinto televisioelokuva Pirjo 2005 Thilia Thalia televisiosarja (1 jakso) (omana itsenään) 2006–2007 Maalaiskomedia: Turvetta ja timantteja televisiosarja Virpi Juurikkala == Lähteet == ==Aiheesta muualla== * * Luokka:Suomalaiset televisionäyttelijät Luokka:Suomalaiset teatterinäyttelijät Luokka:Vuonna 1963 syntyneet Luokka:Elävät henkilöt
Kaasupullo

250px|thumb|Kaasupulloja. Vasen pullo sisältää heliumia, mistä kertoo pullon ruskea yläosa. Pulloihin on liitetty paineenalentimet. Kaasupullo on paineastia, jossa säilytetään kaasua korkeassa paineessa. Kaasu saadaan pullosta ulos hallitusti paineenalennusventtiilin avulla. Kaasupullojen yläosan väritys yleensä kertoo, mitä kaasua pullo sisältää. Väritys kuitenkin vaihtelee, joten pullon sisältö on syytä aina selvittää sen kyljessä olevasta tekstistä. Kaasupulloissa voi olla inerttejä eli reagoimattomia kaasuja, kuten typpeä tai heliumia, mutta ne voivat sisältää myös herkästi syttyviä tai räjähtäviä kaasuja kuten vetyä tai happea. ==Käyttö ja täyttö== Kaasupulloja käytetään niin teollisuudessa, luonnontieteen aloilla kuin lääketieteessä. Kaasupullot ovat uusiokäytettäviä ja yleensä ne vuokrataan kaasun toimittajalta, joka täyttää tyhjät pullot uudelleen. Pullojen sisältämän kaasun hinta riippuu kaasun puhtausasteesta. Jotta pullo ei likaantuisi, kaasupulloa ei saa koskaan päästää täysin tyhjäksi vaan on jätettävä pieni ylipaine puhtaan täytön mahdollistamiseksi. Suomessa kaasuja toimittavia yhtiöitä ovat muun muassa Woikoski, Air Liquide ja Linde Gas, entinen AGA. ==Turvallisuus== Kaasupullojen käytöstä on useita turvallisuusmääräyksiä. Esimerkiksi tulipalojen varalta kaasupullojen paikat on ilmoitettava selvästi, koska ne aiheuttavat kuumetessaan räjähdysvaaran. Pulloja on ylipäänsä käsiteltävä varoen, ja siirrettäessä niitä ei saa nostaa kuvusta tai suojuksesta. Pullokärryjen käyttö on suositeltavaa. Pulloa siirrettäessä pääventtiiliä suojaamassa tulee olla suojakupu, jotta pullon kaatuessa sen pääventtiili ei vaurioidu ja aiheuta vakavaa vaaratilannetta. Kaasupullot tulee varastoida hyvin tuulettuvassa tilassa. ==Katso myös== * Nestekaasu ==Lähteet== ==Aiheesta muualla== *AGA *Air Liquide Finland Oy *Air Liquide *Woikoski Luokka:Pneumatiikka Luokka:Pakkaus Luokka:Paineastiat Luokka:Pullot
Virtuaalituunaus

Virtuaalituunaus on ajoneuvoista otettujen kuvien muokkaamista digitaalisessa muodossa tietokoneen avulla. Tuunaamisessa ja ehostamissa käytetään kuvankäsittelyohjelmaa. Virtuaalituunaamalla saadaan tehtyä ajoneuvoon kaikki mahdolliset muutokset suunnittelijan kuvankäsittelytaidoista riippuen. Virtuaalituunauksessa pyritään fotorealismiin. Visuaalista simulointia (sisustusta, arkkitehtuuria, näyttelyitä jne.) on aina käytetty ja sama pätee autojen rakenteluunkin. Näin voidaan havainnollistaa muutoksen mukana tulevat erot. Virtuaalituunaus on autoista ja kuvankäsittelystä kiinnostuneiden harrastus. Virtuaalinen muokkaus antaa ideoita sekä mahdollisuuden ideoiden vertailuun aidon auton rakentamisessa. == Cartoonaus == Cartoonaus on virtuaalituunauksen "alakategoria", jossa valokuvasta yritetään saada mahdollisimman sarjakuvamainen. Tyylejä on erilaisia, jotkut harrastajat tekevät aidompaa jälkeä lisäämällä yksityiskohtia ja monia eri sävyjä silti säilyttäen kuvan sarjakuvamaisena, jotkut taas tekevät yksinkertaisia muutaman sävyn kuvia. ==Katso myös== *Kuvankäsittely *Tuning ==Aiheesta muualla== *Blast-Modding.net – Suomen suurin virtuaalituunausyhteisö *Digimods.co.uk – Kansainvälinen virtuaalituunaussivusto Luokka:Kuvankäsittely Luokka:Tietokonegrafiikka Luokka:Autotekniikka
Vincent Kompany

Vincent Jean Mpoy Kompany (s. 10. huhtikuuta 1986 Uccle, Belgia) on uransa päättänyt belgialainen jalkapalloilija, joka toimii FC Bayern Münchenin päävalmentajana. Pelipaikaltaan hän oli keskuspuolustaja tai puolustava keskikenttäpelaaja. Kompany edusti 11 kauden ajan Englannin Valioliigan Manchester Cityä, jossa hän toimi myös joukkueen kapteenina voittaen lukuisia mestaruuksia. == Ura pelaajana == === Seurajoukkue === Kompany on belgialaisen RSC Anderlechtin kasvatti. Kompany voitti kalenterivuosittain jaettavan Belgian liigan parhaan pelaajan palkinnon, Gouden Schoenin, vuonna 2004Winnaars Gouden Schoen Koninklijke Belgische Voetbalbond . Hänet valittiin myös kauden 2004–2005 parhaaksi ammattilaispelaajaksi Kompany Footballeur pro de l'année Sport.be 16.5.2005 Viitattu 28.8.2008 . Vuosina 2004 ja 2006 hän oli voittamassa Anderlechtissa kotimaansa mestaruutta. Kesäkuussa 2006 Kompany siirtyi Saksan Bundesliigassa pelaavaan Hamburger SV-joukkueeseen 5,1 miljoonan punnan siirtosummalla. Manchester Cityssä hän voitti Englannin Valioliigan mestaruuden 2012, 2014, 2018 ja 2019, FA Cupin 2011 ja 2019, Liigacupin 2014, 2016, 2018 ja 2019 sekä Community Shieldin 2012 ja 2018. Hänet valittiin Valioliigan kauden pelaajaksi 2011–2012. Valioliigan tähdistökentälliseen hänet on valittu kausilla 2010–2011, 2011–2012 ja 2013–2014. === Maajoukkue === Kompany oli pitkään Belgian maajoukkueen vakionimiä. Hän pelasi MM-kilpailuissa 2014 ja 2018, joista jälkimmäisissä Belgia saavutti pronssia, sekä Pekingin olympialaisissa 2008. Kaikkiaan hän on pelannut 89 maaottelua ja tehnyt niissä neljä maalia. == Ura valmentajana == Kompany aloitti valmentajauransa junioriseuransa Anderlechtin pelaajavalmentajana kaudella 2019-2020 luopuen kuitenkin roolista neljän pelatun pelin jälkeen keskittyäkseen pelaajarooliinsa. Lopetettuaan pelaajauransa kauden jälkeen, hän siirtyi Anderlechtin päävalmentajaksi seuraavalle kaudelle. Ensimmäisellä täydellä kaudella 2020-2021 Anderlecht sijoittui Kompanyn valmennuksessa Belgian liigassa neljänneksi ja seuraavalla kaudella 2021-2022 kolmanneksi. Kesäkuussa 2022 Kompany siirtyi Englannin Mestaruussarjassa pelaavan Burnleyn päävalmentajaksi. Kompany luotsasi debyyttikaudellaan 2022–2023 Mestaruussarjan voittoon. Joukkue keräsi yli 100 pistettä ja hävisi kauden aikana vain kolme ottelua.. Toukokuussa 2024 saksalainen FC Bayern München teki kolmivuotisen sopimuksen Kompanyn kanssa. == Saavutukset == === Pelaajana === * Belgian mestaruus (2): 2004, 2006 * Englannin mestaruus (4): 2012, 2014, 2018, 2019 * FA Cup (2): 2011, 2019 * Englannin liigacup (4): 2014, 2016, 2018, 2019 * MM-pronssia: 2018 * Belgian vuoden jalkapalloilija: 2005 === Valmentajana === * Englannin Mestaruussarja: 2023 * Belgian cup **hopeaa: 2022 * Englannin Mestaruussarjan vuoden valmentaja: 2023 == Lähteet == *Bundesliiga-tilastot *Profiili Soccerbase.com- sivustolla *Profiili weltfussball.de-sivustolla *Profiili national-football- teams.com-sivustolla *Profiili transfermarkt.co.uk-sivustolla === Viitteet === == Aiheesta muualla == Luokka:Belgialaiset jalkapalloilijat Luokka:Vuonna 1986 syntyneet Luokka:Elävät henkilöt
Istanbul-Atatürkin kansainvälinen lentoasema

Istanbul-Atatürkin kansainvälinen lentoasema on Istanbulin entinen päälentoasema. Sen matkustajaliikenne siirtyi uudelle Istanbulin lentoasemalle 6. huhtikuuta 2019. Ennen tätä tasavallan perustajan Kemal Atatürkin mukaan nimetty lentoasema oli yksi maan tärkeimmistä kansainvälisistä lentoasemista. Turkish Airlines käytti lentoasemaa solmukohtana. Myös rahtiliikenne siirtyi uudelle lentoasemalle 5. helmikuuta 2022. Lentoasema sijaitsee Yeşilköyn kaupunginosassa, 24 kilometriä lounaaseen Istanbulin keskustasta. jonne lentoasemalta on suora metroyhteys (M1-linjan lounainen pääteasema: Atatürk Havalimani (airport). Istanbulin kaupunkia palvelee myös toinen kansainvälinen lentoasema, Sabiha Gökçenin kansainvälinen lentoasema. == Terrori-isku == Atatürkin lentoasemalle tehtiin 28. kesäkuuta 2016 terrori-isku, jossa kolme terroristia hyökkäsi odotushalleihin tulittaen satunnaisesti ihmisiä käsituliasein lähtevien lentojen terminaalissa ja lopuksi räjäyttämällä itsensä saapuvien lentojen terminaalissa kerrosta alempana. Iskussa on kuollut (29. kesäkuuta mennessä) 42 ja haavoittunut 239 henkilöä. Toistaiseksi ei kukaan ole ottanut vastuuta iskusta. == Galleria == Tiedosto:Ataturk airport Istanbul 01589.jpg| Atatürk_international_airport_borak.jpg| Istanbul Airport Turkish-Airlines 2013-11-18 (3).jpg == Lähteet == == Aiheesta muualla == *Lentoaseman kotisivut *Istanbulin raideliikenteen karttoja (12/2012) (istanbul-ulasim.com.tr) Luokka:Turkin lentoasemat Luokka:Istanbulin rakennukset ja rakennelmat Luokka:Istanbulin liikenne Luokka:Kemal Atatürk
Befun metroasema

Befun metroasema () on Fukuokan kaupungin Jōnanin suuralueella sijaitseva metroasema. Asema on seitsemäs asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005. Aseman lähistöllä sijaitsevat muun muassa: * Nakamura Gakuenin yliopisto * Befun eläinsairaala * Fukuoka-Torikain sairaala * Jōnanin suuralueen kaupungintalo * Jōnanin terveyskeskus * Fukuokan kaupungin onnettomuusklinikan Befun toimipiste * Beppu Ōbasho * Beppun kansalaishalli ==Aiheesta muualla== * Befun aseman viralliset sivut Luokka:Nanakuma-linja
Slyde

Slyde, (oik. Jalome Beacher) on Marvel-kustantamon sarjakuvissa esiintyvä superroisto. Hahmon ensiesiintyminen tapahtui amerikkalaisessa Amazing Spider- Man -lehden numerossa 272. Slyden loivat Tom DeFalco ja Sal Buscema. Suomessa Slyde esiintyi ensimmäisen kerran Marvel Minijuliste- sarjan kuudennessa osassa. == Historia == Jalome Beacher oli kemisti, joka kehitti tarttumattoman pinnoitteen mille tahansa pinnalle. Esimiehet kuitenkin erottivat hänet. Vimmastunut Slyde kehitti itselleen puvun ja päätti käyttää sitä rikollisissa toimissaan. Hänen pukunsa, jonka Beacher päällysti tarttumattomalla pinnoitteellaan, mahdollisti miltei kitkattoman liikkumisen. Myöskään Hämähäkkimiehen seitti ei tarttunut puvun pintaan. Nimeten itsensä uudelleen Slydeksi, Beacher aloitti laajamittaiset pankkiryöstöt. Myöhemmin Slyde liittyi pahamaineiseen Pahuuden Mestarit -järjestöön, mutta kuoli Elektran saista. Selvisi kuitenkin, ettei Slyde kuollutkaan iskusta. Muinainen ninjakultti Käsi elvytti Slyden. Slyde tajusi olevansa jo miltei 40-vuotias mies ja hän päätti yrittää vielä kerran taistella Hämähäkkimiestä vastaan. Hän teki itselleen uuden puvun ja apurinsa kanssa suoritti uskaliaan ryöstön. Hänen todellinen tarkoituksensa oli kuitenkin houkutella Hämähäkkimies paikalle ja taisteluun kanssaan. Supersankari saapuikin ja voitti jälleen Slyden. Joutuessaan vankilaan Slyde oli kuitenkin iloinen pärjättyään hyvin taistelussa sankaria. Myöhemmin Slyde yhdisti voimansa Ansamiehen kanssa ja meni mafiapomo Nuijapään puheille. Nuijapää keräsi suurta superroistoarmeijaa yhteen, jotta voisi hallita suvereenisti New Yorkia. Slyde ei kuitenkaan suostunut ehdotukseen, jolloin yksi Nuijapään kätyreistä ampui hänet siihen paikkaan viestiksi muille niskuroijilleCivil War: War Crimes #1 (2007). Marvel Comics.. == Voimat ja varusteet == Slydella ei ole varsinaisia supervoimia. Hän on kuitenkin lahjakas kemisti ja on kehittänyt rikollisen uransa avuksi nerokkaan asun. Asu on päällystetty kokeellisella, kitkattomalla aineella. Aineen ansiosta puvun käyttäjä on immuuni erilaisille sidonnoille ja otteille (kuten Hämähäkkimiehen verkolle). Asu suojaa Slydea myös jonkin verran fyysisiltä iskuilta. Koska asun kengät ovat myös kitkattomat, Slyde kykenee liikkumaan noin 15 metrin sekuntivauhtia. Huolimatta suuresta nopeudesta, Slyde kykenee ohjailemaan itseään erinomaisesti. Slyde on myös käyttänyt rakettimoottorein varustettuja saappaita kyetäkseen lentämään ja nykyisin teräaseita, kuten katanaa ja shurikeneja. == Aiheesta muualla == * Slyden esittely Marvelin kotisivuilla (englanniksi) == Lähteet == Luokka:Marvel- universumin superroistot Luokka:Hämähäkkimiehen vastustajat Luokka:Kuvitteelliset tieteilijät Luokka:Kuvitteelliset keksijät
Chayaman metroasema

Chayaman metroasema () on Fukuokan kaupungin Jōnanin suuralueella sijaitseva metroasema. Asema on kahdeksas asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005. Aseman lähellä sijaitsee muun muassa Jōnanin kunnallinen liikuntahalli. ==Aiheesta muualla== * Aseman viralliset sivut Luokka:Nanakuma-linja
Caracallan kylpylät

Caracallan kylpylät (; ) olivat Rooman valtakunnassa sijainnut ylellinen rakennuskompleksi, jonka keisari Caracalla rakennutti vuosien 212 ja 216 välisenä aikana. Nykyään kylpylöiden rauniot ovat turistikohde Rooman kaupungissa. == Rakennus == === Yleistä === Kompleksi peitti arviolta 13 hehtaarin pinta-alan. Kylpylärakennus oli 228 metriä pitkä, 116 metriä leveä ja arviolta 38,5 metriä korkea. Sitä pystyi käyttämään noin 1 600 kylpijää kerralla.Leland M. Roth: 1993 - Understanding Architecture: Its Elements, History and Meaning; julkaisija: Westview Press Boulder, CO; ISBN 0-06-430158-3 Rakennuksen seinät oli koristeltu mosaiikeilla, jotka sisälsivät aidonkokoisia kuvia painijoista ja valmentajista sekä erilaisista merihirviöistä ja sankareista. Kylpylässä oli myös useita patsaita, joista suurin osa on viety turvaan muihin museoihin, kuten Vatikaanin museoihin. Kylpylä sai vetensä läheisestä Aqua Marcia -akveduktista. Sen ansiosta kylpylöitä voitiin käyttää aina Rooman viimeisiin päiviin asti, jolloin barbaarit tuhosivat akveduktin yrittäessään valloittaa Rooman. Koko rakennusta lämmitettiin hypokaustin avulla. Kyseisessä tekniikassa lämmitettiin ensin hiilen avulla suuri määrä vettä, joka sitten virtasi kylpylän lattian alla lämmittäen näin koko rakennusta. Hypokausteja käytettiin vielä 1800-luvulla. === Kylpyläosasto === Kylpylät itsessään sisälsivät frigidariumin (kylmän huoneen), tepidariumin (lämpimän huoneen) sekä caldariumin (kuuman huoneen). Pohjoissivulla oli natatio, joka oli uima-allas. Natatiolla ei ollut kattoa, ja sitä ympäröivät pronssipeilit, jotka ohjasivat auringonvaloa allasosastolle. Koko allasrakennus oli 6 metriä korkealla alustalla, jotta sen alle voitiin säilöä tavaraa ja sitä voitiin lämmittää erinäisillä uuneilla. === Muut osastot === Caracallan kylpylät eivät sisältäneet vain altaita, vaan niiden alueelle kätkeytyi muun muassa kirjasto, kaksi palaestraa, useita pylväskäytäviä sekä iso puutarha käytävineen. Kirjastossa oli kaksi eri huonetta, kuten kaikissa muissakin Rooman kirjastoissa: toinen oli kreikan- ja toinen latinankielisille teksteille. Kylpylärakennus oli osaltaan tarkoitettu kulttuurien kohtauspaikaksi, ja siellä solmittiin niin poliittisia kuin kaupallisiakin sopimuksia Rooman valtakunnan aikana. Kirjastot olivat sijoitettu rakennuskompleksin itä- ja länsisiipeen, ja koko pohjoissiiveke oli omistettu kaupoille. == Nykyään == 1900-luvun alkupuolella kylpylöiden muotoilua käytettiin inspiroimaan useita moderneja rakennuksia. Kylpylöiden raunioihin pääsee nykyään tutustumaan pientä maksua vastaan, joskin alle 18-vuotiaat ja yli 65-vuotiaat EU:n kansalaiset pääsevät tutustumaan raunioihin ilmaiseksi, kuten myös Palatium-kukkulalle ja Colosseumiin. == Lähteet == == Aiheesta muualla == Luokka:Antiikin Rooman kaupungin kylpylät
Tiruchirappalli

Tiruchirappalli (; lausutaan yleisesti Tiruchchirapalli, myös Tiruchi tai Trichy திருச்சி; aiemmin brittiläisen Intian aikaan Trichinopoly) on kuudenneksi suurin (Chennain, Coimbatoren, Madurain, Salemin ja Tirupurin jälkeen) kaupunki Tamil Nadun osavaltiossa Etelä-Intiassa. Tiruchirappalli sijaitsee osavaltion keskellä, Kaverijoen rannoilla. Vuoden 2011 laskennassa kaupungissa oli 846 915 asukasta. == Lähteet == == Aiheesta muualla == Luokka:Tamil Nadun kaupungit
Kanayaman metroasema

Kanayaman metroasema () on Fukuokan kaupungin Jōnanin suuralueella sijaitseva metroasema. Asema on yhdeksäs asema Nanakuma-linjalla Tenjin-Minamin aseman päästä lukien. Asema on avattu 3. helmikuuta 2005. Aseman lähellä sijaitsevat muun muassa: * Japanin postin Kanayaman postitoimisto * Kikuchin silta * Fukuokan keskuspankin toimisto * Nishitetsun Nanakuman liike * Fukuokan pankin Nanakuman toimisto * Nishi Nihon City Bankin Nanakuman toimisto * Fukuokan prefektuurin autokoulu ==Aiheesta muualla== * Kanayaman aseman viralliset sivut Luokka:Nanakuma-linja
Pahuuden Mestarit

Pahuuden Mestarit () ovat Marvel-kustantamon sarjakuvissa esiintyvä superroistojoukkio. Ryhmä on historiansa aikana kokenut monta eri kokoonpanoa. Ensimmäisen kerran ryhmä esiintyi amerikkalaisen Avengers -lehden kuudennessa numerossa (heinäkuussa 1964). Pahuuden Mestarit ovat pääasiallisesti Kostajien vastustajia. Alkuperäinen Pahuuden Mestarit organisoi Paroni Zemo. Hän johti ryhmää kuolemaansa asti. Toisen ryhmäinkarnaation organisoi androidi Ultron. Munapää keräsi kolmannen ryhmän. Neljännen ryhmän kokoonpanon laati paroni Zemon poika. Tohtori Mustekala organisoi viidennen ryhmän. Myöhemmin syntyi vielä useita muita ryhmäkokoonpanoja. == Paroni Heinrich Zemon Pahuuden mestarit == * Paroni Zemo * Musta Ritari * Sulattaja * Radioaktiivinen Mies * Lumoojatar * Teloittaja == Ultronin Pahuuden mestarit == * Ultron * Pyörre * Musta Ritari * Sulattaja * Radioaktiivinen Mies == Pahuuden Mestarit muissa medioissa== === Videopelit === Suurin osa Marvel: Ultimate Alliance -videopelissä esitetyistä vastustajista ovat kuuluneet jossain vaiheessa Pahuuden Mestareihin. Pelissä Mestareita johtaa Tohtori Doom yhdessä Lokin, Lumoojattaren, Ultronin ja Paroni Mordon kanssa. Muita pelissä esiintyviä Pahuuden Mestareita ovat: * Armoton * Attuma * Byrrah * Fin Fang Foom * Harmaa Kalma * Kang Valloittaja * Kurse * Lisko * M.O.D.O.K. * Mysterio * Napakymppi * Purppuradynamo (tuntematon haarniskan käyttäjä) * Radioaktiivinen Mies * Romutusryhmä * Sarvikuono * Skorpioni * Talvisotilas * Teloittaja * Tiikerihai * Tärisyttäjä * Ulik Myös Mandariini oli alun perin Mestarien jäsen, mutta Tohtori Doom erotti hänet ryhmästä petturuuden takia. Luokka:Marvel- universumin superroistoryhmät
Tamil Nadun piirikunnat

Tamil Nadun osavaltio Kaakkois-Intiassa on jaettu 32 piirikuntaan. * Ariyalurin piirikunta * Chennain piirikunta * Coimbatoren piirikunta * Cuddaloren piirikunta * Dharmapurin piirikunta * Dindigulin piirikunta * Eroden piirikunta * Kancheepuramin piirikunta * Kanniyakumarin piirikunta * Karurin piirikunta * Krishnagirin piirikunta * Madurain piirikunta * Nagapattinamin piirikunta * Namakkalin piirikunta * Nilgirien piirikunta * Perambalurin piirikunta * Pudukkottain piirikunta * Ramanathapuramin piirikunta * Salemin piirikunta * Sivagangan piirikunta * Thanjavurin piirikunta * Thenin piirikunta * Thiruvallurin piirikunta * Thiruvarurin piirikunta * Thoothukkudin piirikunta * Tiruchirappallin piirikunta * Tirunelvelin piirikunta * Tiruppurin piirikunta * Tiruvannamalain piirikunta * Velloren piirikunta * Viluppuramin piirikunta * Virudhunagarin piirikunta *
Enteogeeni

Enteogeeni sanatarkassa muodossaan, tarkoittaa uskonnollisessa, shamanistisessa tai hengellisessä konteksissa käytettyä psykoaktiivista ainetta. Laajemmassa käsityksessään sana "enteogeeni" viittaa niin synteettisiin kuin luonnollisiin kemiallisiin yhdisteisiin, jotka aiheuttavat ihmisessä muuntuneen tajunnantilan (kuten transsin), joka muistuttaa perinteisten enteogeenien, kuten ayahuascan, psilosybiinisienten ja muiden hallusinogeenien avulla saavutettuja hengellisiä kokemuksia, joita esimerkiksi šamaanit hyödyntävät työssään. ==Etymologia== Enteogeeni (engl. entheogen) on uudissana, jonka kehitti vuonna 1979 joukko etnobotanisteja ja mytologian tutkijoita. Se on johdettu kahdesta muinaiskreikan sanasta ἔνθεος entheos ja γενέσθαι, genesthai. Adjektiivi entheos tarkoittaa "jumalasta täyttynyttä, inspiroitunutta" ja siitä on myös johdettu sana entusiasmi eli into. Genesthai tarkoittaa olevaksi tulemista. Täten enteogeeni tarkoittaa ainetta, joka tekee inspiroituneeksi, usein uskonnollisessa tai hengellisessä mielessä. == Lähteet == == Aiheesta muualla == * Enteogeenit Erowidin tietokannassa Luokka:Päihteet psykologisten vaikutusten mukaan Luokka:Uskonnollinen kokemus ja toiminta
Sienien päihdekäyttö

Sienien päihdekäyttö on sienien käyttöä päihteenä. Psyykeen vaikuttavia sieniä on Suomessa ainakin 15 lajia. Niitä on kahta ryhmää: amaniitasieniä, joihin kuuluvat muutamat myrkylliset kärpässienet, ja psilosybiinisieniä, joihin kuuluu esimerkiksi suippumadonlakki. Psilosybiinisienten sisältämät psilosiini ja psilosybiini on luokiteltu huumausaineiksi.https://finlex.fi/fi/laki/ajantasa/2008/20080543 == Vaikutukset == Psilosybiinisienten vaikutukset ovat samankaltaisia kuin LSD:llä, joka on psykedeeli. Psykedeelit mm. muuttavat aistikokemuksia. ==Lähteet== * Päihdelinkki: Sienet *
Gilbert Bécaud

Gilbert Bécaud (oik. François Gilbert Léopold Sillyhttp://gilbertbecaud.free.fr/ , 24. lokakuuta 1927 Toulon, Ranskahttp://www.spiegel.de/kultur/musik/gilbert-becaud-monsieur-100-000-volt- ist-tot-a-173368.html - 18\. joulukuuta 2001 Pariisi, Ranska) oli ranskalainen laulaja, säveltäjä ja näyttelijä, jonka lempinimi oli hänen energisen esiintymistapansa johdosta Monsieur 100,000 Volts. Bécaud’n kansainvälisesti tunnettuja menestyskappaleita ovat muun muassa ”Et maintenant” vuodelta 1961, jota ovat esittäneet hänen lisäkseen esimerkiksi Shirley Bassey, Elvis Presley ja Frank Sinatra nimellä ”What Now My Love” ja muun muassa Everly Brothersin, Bob Dylanin, Nina Simonen, Elvis Presleyn, Willie Nelsonin ja James Brownin nimellä ”Let It Be Me” esittämä ”Je t'appartiens”. Hänen muita hittejään ovat muun muassa ”Le jour où la pluie viendra”, ”Seul sur son étoile” (suom. ”Se onko hän”), ”L’orange” ja ”L’important c’est la rose” (useita suomennoksia, mm. ”Jossain on kukka ruusun”). Suomessa Bécaud’n tunnetuin kappale lienee Tapani Pertun esittämänä tunnetuksi tullut ”Nathalie” vuodelta 1964. Ritva Oksanen levytti Bécaud’n kappaleita vuoden 1971 esikoisalbuminsa A-puolelle Kari Kuuvan, Sauvo Puhtilan ja Chrisse Johanssonin suomennoksina. Monia Bécaud’n lauluja levytti myös Tapio Heinonen. == Lähteet == ==Aiheesta muualla== * Virallinen kotisivu * Gilbert Bécaud Fanseite * Luokka:Ranskalaiset laulajat Luokka:Vuonna 1927 syntyneet Luokka:Vuonna 2001 kuolleet
Get Used to It

Get Used to It on Rhino Bucketin vuonna 1992 ilmestynyt albumi. == Kappaleet == # # # # # # # # # # # == Kokoonpano == * Georg Dolivo – kitara, laulu * Greg Fields – kitara * Reeve Downes – basso * Liam Jason – rummut == Singlet == * Beat to Death Like a Dog * Hey There Luokka:Vuoden 1992 albumit Luokka:Rhino Bucketin albumit
No Song Left Behind

__NOTOC__ No Song Left Behind on Rhino Bucketin kokoelma-albumi, joka julkaistiin 6. helmikuuta 2007. == Kappaleet == # # # # # # # # # # # # # # # == Kokoonpano == * Georg Dolivo – kitara, laulu * Greg Fields – kitara * Reeve Downes – basso * Liam Jason – rummut == Lähteet == Luokka:Vuoden 2007 albumit Luokka:Rhino Bucketin albumit
Pain & Suffering

Pain and Suffering on Rhino Bucketin kokoelma-albumi. Se julkaistiin vuonna 2007 levymerkillä Acetate Records. == Kappaleet == # # # # # # # # # # # # # # # == Kokoonpano == * Georg Dolivo – kitara, laulu * Greg Fields – kitara * Reeve Downes – basso * Simon Wright – rummut Luokka:Vuoden 2007 kokoelma- albumit Luokka:Rhino Bucketin albumit